# Massi Baix Ter Women's Cycling Team

El Massi–Baix Ter Women's Cycling Team és un equip ciclista professional de categoria elit de ciclisme de carretera que participa en l'UCI Women's World Tour. Forma part del Club Ciclista Baix Ter i té la seu a Torroella de Montgrí.

## Història

El Massi–Baix Ter Women's Cycling Team forma part de l'estructura del CC Baix Ter, equip fundat el 1990 i que va crear el seu primer equip femení, el Catema, el 2013 amb la idea de donar projecció a tres corredores de l'entitat que acabaven l'etapa de formació. Com que la iniciativa va tenir molt bona rebuda, el 2018 es va fundar el Catema.cat, on corrien 23 ciclistes catalanes, balears i aragoneses. L'equip va participar ja en dues proves de l'UCI Women (la Setmana Ciclista Valenciana i la Durango-Durango).
El 2019, es va fer un pas cap al professionalisme i l'equip es va inscriure a l'UCI amb el nom de Massi-Tactic Women Cycling Team. D'aquesta manera, podien competir a l'UCI Women i ser convidades a algunes proves de l'UCI Women's World Tour ja aquella mateixa temporada. A més, esdevenien el primer equip català femení que competia en categoria semi-professional i l'únic d'elit català.
A banda, el club empordanès manté l'equip Catema que participa en competicions catalanes i espanyoles i que té la missió de nodrir el primer equip.

### Temporada 2019

Durant la seva primera temporada a l'elit, dins de la categoria UCI Women's World Teams, el Massi—Tactic comptava inicialment amb 11 corredores, totes espanyoles, a les quals se n'hi van afegir tres més a l'estiu. L'estructura va disputar les seves primers curses del World Tour i de la segona categoria UCI.
El 10 de febrer va fer el seu debut en una competició UCI, la Volta a la Comunitat Valenciana, i, al maig, en una competició UCI Women's World Tour, el Tour of Chongming Island. En tots dos casos, la millor ciclista del club fou Teresa Ripoll, qui va acabar la 52a a València i la 26a a la Xina, on va aconseguir els 5 primers punts UCI de la història del club. Més endavant, el Massi-Tactic va participar a altres proves UCI Women's World Tour com l'Emakumeen Bira i la Madrid Challenge by La Vuelta i de la segona categoria UCI com la Setmana Ciclista Valenciana, la Durango-Durango Emakumeen Saria, la Vuelta a Burgos, la Klasikoa de Donosti, la Clàssica Femenina de Navarra, la Volta a Bèlgica femenina o el Giro delle Marche in Rosa. A banda, Mireia Benito va quedar tercera del Campionat d'Espanya de ciclisme en ruta femení, fet que li va permetre sumar els seus primers 20 punts UCI.
L'equip va sumar 28 punts UCI, quedant en la 45a posició. Mireia Benito fou la corredora que sumà més punts UCI (20) i va quedar en la 510a posició final. A la Copa d'Espanya, el Massi-Tactic va quedar cinquè.

### Temporada 2020

En la seva segona temporada a l'elit ciclista, el Massi-Tactic esdevingué un equip UCI Women's Continental Team amb un pressupost de 120.000 euros. Per primer cop va fitxar corredores estrangeres (Gabrielle Pilote Fortin (Canadà), Agua Marina Espinola (Paraguai), Lauren Creamer (Irlanda), Karolina Perekitko (Polònia) i Chloë Turblin (França)), incorporacions que se sumaven a les germanes Mireia i Ariadna Trias i a Isabel Martín i Nerea Nuño. Tot plegat, formava un equip de quinze corredores, que seguirien competint a les curses de l'UCI Women's World Tour on fossin convidades, a competicions de la segona categoria UCI Women i en proves catalanes i espanyoles.
Com en la temporada anterior, l'equip va començar corrent al País Valencià la Setmana Ciclista i la Volta a la Comunitat Valenciana; però l'epidèmia de la covid-19 va aturar la temporada i no va poder tornar a competir fins al juliol, quan van disputar l'Emakumeen Nafarroako Klasikoa, la Clásica Femenina Navarra i la Durango-Durango Emakumeen Saria. Més endavant, també van participar a proves UCI com La Périgord Ladies, el Tour de l'Ardèche, la Fletxa valona femenina, el Tour de Flandes femení o la Ceratizit Challenge by La Vuelta, aquestes dues darreres de categoria UCI Women's World Tour.
Les úniques victòria de l'equip durant la temporada foren les d'Agua Marina Espínola als Campionats de Paraguai de ciclisme en ruta femení i contrarellotge individual. El Massi-Tactic va aconseguir 34 punts UCI, quedant a la 45a posició final per equips. Mireia Trias va ser la millor classificada (375a) pel que fa a punts UCI (30) i fou considerada la millor corredora espanyola de la Ceratizit Challenge by La Vuelta. A més, al Tour de l'Ardèche, Mireia Benito fou considerada la ciclista més combativa de la 4a etapa.
A nivell català, Mireia Benito i Mireia Trias es van imposar al Campionat de Catalunya en les categories d'elit i sub-23, respectivament. L'equip també va aconseguir el triomf en la categoria d'equips.

### Temporada 2021

L'equip de Torroella de Montgrí tenia un pressupost de 150.000 euros per a la temporada i va fer cinc fitxatges internacionals: la noruega Vita Heine, l'eslovena Špela Kern, la neerlandesa Maaike Coljé, la britànica Emma Grant i la canadenca Olivia Baril. Aquestes corredores se sumaven a les renovacions de Gabrielle Pilote-Fortin, Agua Marina Espinola, Belén López i Mireia Benito, Mireia Trias, Martina Moreno i Patri Ortega. Manel Gonzalo i Àngel González seguien sent els directors de l'equip, la directiva del qual es marcava els objectius "d'obtenir els primers podis i victòries en el calendari World Tour i ser uns referents a Espanya i a Europa”.
L'equip va participar en proves de nivell UCI i UCI World Tour com la Strade Bianche, el Tour de Flandes, el Festival Elsy Jacobs, la Volta a la Comunitat Valenciana, el GP de Plouay, la Vuelta a Burgos, La Course by Le Tour de France, el Tour de la República Txeca, el Tour de l'Ardecha o la Ceratizit Challenge by La Vuelta. També van participar en la cursa d'un dia catalana reVolta. A més, Agua Marina Espínola va participar en els Jocs Olímpics de Tòquio en la cursa de ruta.
A nivell de resultats, les corredores van fer un pas endavant i van començar a aparèixer per les posicions capdavanteres del pilot. Això va fer que l'equip esdevingués el segon millor espanyol, només darrere del Movistar. En aquest sentit, van ser les guanyadores per equips al Tour de la República Txeca; van quedar en tercera posició per equips a la Setmana Ciclista Valenciana, on Spela Kern va quedar a només quatre segons de pujar al podi individual; van ser quartes per equips al Tour de l'Ardecha, on Mireia Trias va ser la tercera millor jove i Mireia Benito va quedar quarta de la penúltima etapa. El Massi-Tactic també va guanyar la classificació per equips de la reVolta, on Vita Heine va ser segona i Mireia Benito, quarta. Vita Heine també es va imposar al Campionat de Noruega de ciclisme en ruta. Amb 187 punts, Špela Kern fou la millor posicionada a l'UCI World Ranking (118a), on l'equip obtingué 521 punts, quedant en la 27a posició mundial.
A nivell estatal, l'equip es va imposar a la Copa d’Espanya Fèmines per equips. Patricia Ortega també es va proclamar campiona en categoria elit. A més, Mireia Benito va revalidar el títol de campiona de la Copa Catalana. Per tot això, la tercera temporada del Massi-Tactic fou considerada la de la consolidació de l'equip i valorada "d'excepcional" pel president del CC Baix Ter, Sergi Güell.

### Temporada 2022

Abans d'iniciar la temporada, el Massi-Tactic, que presentava un pressupost de 130.000 euros, va veure com algunes de les seves ciclistes eren fitxades per equips més potents econòmicament. Així doncs, va patir les baixes de Vita Heine, Emma Grant, Olivia Baril, Agua Marina Espinola, Marta Sánchez i Patri Ortega, que van ser rellevades per l’alemanya Corinna Lechner, la polonesa Aurela Nerlo, la portuguesa Sofia Gomes, la sueca Nathalie Eklund, l'equatoriana Miryam Núñez, la mexicana Andrea Ramírez i la catalana Sara Méndez. Aquestes sis noves incorporacions s'unien a l'eslovena Spela Kern, la neerlandesa Maaike Coljé, les catalanes Mireia Benito, Martina Moreno i Mireia Trias i a la gaditana Belén López, que continuaven a l'equip. Manel Gonzalo i Àngel González dirigien l'equip, que tenia l'objectiu de "fer un altre pas endavant."
Les primeres competicions a què va assistir l'equip van ser a Espanya, a finals d'hivern, a Bèlgica. A l'abril, Mireia Benito es va imposar al campionat català de contrarellotge i, al maig, l'equip va disputar 6 proves més a territori espanyol, essent la quarta posició de Mireia Benito a la Clàssica de Navarra el resultat més destacat. A més, Corinna Lechner es va imposar a les metes volants a la Ruta del Sol Vuelta Ciclista Andalucía Elite Women, així com també ho feu Aurela Nerlo al IV Gran Premio Ciudad de Eibar on, addicionalment, també va rebre el premi a la combativitat.
Capítol a part mereix la participació del Massi-Tactic a la primera edició de la Itzulia Women, on va ser l’equip espanyol millor classificat i, a nivell individual, Mireia Benito es va endur el premi honorífic de la combativitat, a més d’haver estat la líder de la muntanya durant la primera etapa. D'aquesta manera, l'equip aconseguia els seus dos primers podis en la categoria WWT.
Al juny, l'equip va participar en la Volta Femenina a Portugal amb gran èxit ja que les seves corredores hi van fer un ple. En efecte, Nathalie Eklund es va imposar en totes quatre etapes i, per tant, va guanyar la classificació general; Mireia Benito, que va quedar segona a la general, va aconseguir els premis de la muntanya i dels punts; Mireia Trias va aconseguir la victòria en la classificació de joves; i, l'equip, la d'equips. A l'agost, Eklund va tornar a aconseguir una victòria, en aquest cas a la tercera etapa i a la general del Tour d'Uppsala.
Al novembre es va anunciar que l'estructura de l'equip inclouria un nou filial, el Massi-Tactic Academy, amb la intenció de formar ciclistes joves de Catalunya, les Illes Balears i Navarra que puguin fer el salt al primer equip. Competirà en competicions d’àmbit català, estatal i, esporàdicament, també internacional.

## Classificacions UCI

Les classificacions de l'equip i de la seva ciclista més destacada són les següents:
Pel que fa a la classificació dins de l'UCI Women's WorldTour

## Temporada actual
### 2025

Composició de l'equip
Nota: Alba Álvarez Manchado missing qualifiers by rider

## Temporades anteriors

Temporada 2024 :
Temporada 2023 :
Temporada 2022 :
Temporada 2021 :
Temporada 2020 :
Temporada 2019 :

## Referències

* 1 2 «El Catema.cat es marca l'objectiu de nodrir l'equip Massi-Tactic». Diari de Girona, 18-03-2021. [Consulta: 25 gener 2022].
* 1 2 «El Massi-Tactic rep la visita de Gerard Figueras i Miquel Noguer a la concentració a Púbol». Revista del Baix Empordà, 19-01-2020. [Consulta: 25 gener 2022].
* ↑ «CQ Ranking - Catema.cat - 2018». cqranking.com.
* 1 2 Verdaguer, Marc. «El Massi-Tactic serà el primer equip ciclista femení català de categoria professional». Diari de Girona, 12-01-2019. [Consulta: 25 gener 2022].
* ↑ «CQ Ranking - Massi - Tactic - 2019». cqranking.com.
* ↑ Planas Coll, Xevi. «L'espai en blanc del ciclisme català : anàlisi de la situació actual a Catalunya». [Consulta: 25 gener 2022].
* ↑ «Massi - Tactic Women Team 2019». procyclingstats.com. [Consulta: 25 gener 2022].
* ↑ «El Massi-Tactic s'estrenarà en una prova UCI demà a València». Diari de Girona, 09-02-2019. [Consulta: 25 gener 2022].
* ↑ «El Massi-Tactic participarà en una cursa a la Xina». Diari de Girona, 04-05-2019. [Consulta: 25 gener 2022].
* ↑ «Vuelta a la Comunitat Valenciana Feminas 2019 One day race results». procyclingstats.com. [Consulta: 25 gener 2022].
* ↑ «Tour of Chongming Island UCI Women's WorldTour 2019 Stage 3 results». procyclingstats.com. [Consulta: 25 gener 2022].
* ↑ «Mireia Benito, gran bronze estatal pel Massi-Tactic; Roger Adrià, a les portes». ciclisme.cat, 19-06-2019. [Consulta: 25 gener 2022].
* 1 2 3 4 «Road - world ranking» (en anglès). Union Cycliste Internationale (UCI). [Consulta: 25 gener 2022].
* ↑ «Mireia Benito». procyclingstats.com. [Consulta: 25 gener 2022].
* ↑ «El Massi-Tactic és cinquè». L'Esportiu de Catalunya, 23-07-2019. [Consulta: 25 gener 2022].
* 1 2 López Egea, Miquel. «Massi-Tactic: más apoyos privados para un presupuesto de 300.000 euros» (en castellà). Palco23.com, 23-03-2021. [Consulta: 10 març 2022].
* ↑ Verdaguer, Marc. «El Massi-Tactic torna a pedalar». Diari de Girona, 21-07-2020. [Consulta: 25 gener 2022].
* ↑ «Agua Marina Espínola». procyclingstats.com. [Consulta: 25 gener 2022].
* ↑ Alberch, Laura. «L'aventura Del Massi-Tactic Obre El Camí Al Ciclisme Femení». SAGI, 24-12-2020. Arxivat de l'original el 2022-01-25. [Consulta: 25 gener 2022].
* ↑ «Premi per a Mireia Benito». L'esportiu de Catalunya, 08-09-2020. [Consulta: 30 gener 2022].
* ↑ «El Massi-Tactic gana la Copa Catalana antes de la exigente Flecha Valona de Bélgica» (en castellà). www.massitacticwomen.cat, 28-09-2020. Arxivat de l'original el 2022-08-19. [Consulta: 19 juny 2022].
* ↑ «El Massi-Tactic tendrá el equipo más internacional en el tercer año en la élite ciclista» (en castellà). Massi-Tactic Women, 08-02-2021. Arxivat de l'original el 2022-01-25. [Consulta: 25 gener 2022].
* ↑ «El Massi-Tactic afronta el tercer any a l'elit amb l'equip més internacional». Fosbury, 01-02-2021. [Consulta: 25 gener 2022].
* 1 2 Padilla, Toni. «"Abans les dones ciclistes no existíem, ara volem guanyar"». Ara.cat, 29-11-2021. [Consulta: 25 gener 2022].
* ↑ «El Massi-Tactic brilla a totes les etapes del Tour de la República Txeca». Diari de Girona, 13-07-2021. [Consulta: 25 gener 2022].
* ↑ «Tercer lloc del Massi-Tàctic a València». Diari de Girona, 10-05-2021. [Consulta: 25 gener 2022].
* ↑ «El Massi-Tactic, a les portes del podi». Diari de Girona, 16-09-2021. [Consulta: 25 gener 2022].
* ↑ «Mireia Trias». procyclingstats.com. [Consulta: 25 gener 2022].
* ↑ «Mireia Benito». procyclingstats.com. [Consulta: 25 gener 2022].
* ↑ «Massi Tactic Women Team». firstcycling.com. [Consulta: 25 gener 2022].
* ↑ «El Massi-Tactic és el campió estatal». Diari de Girona, 14-09-2021. [Consulta: 25 gener 2022].
* ↑ «Mireia Benito, Laura Rodríguez i Marcel Pallarès certifiquen la seva victòria a la Copa Catalana 2021». Federació Catalana de Ciclisme, 25-09-2021. [Consulta: 19 juny 2022].
* ↑ «La «consolidació» del Massi-Tactic». Diari de Girona, 05-10-2021. [Consulta: 25 gener 2022].
* 1 2 Rosell, Carles. «L'evident creixement d’un Massi-Tactic cada cop més consolidat entre els grans». Diari de Girona, 04-11-2021. [Consulta: 25 gener 2022].
* ↑ Campos, Laia. «El Massi-Tactic presenta l'equip per la temporada 2022». TV Costa Brava, 30-01-2022. [Consulta: 10 març 2022].
* ↑ «El Massi-Tactic fitxa sis ciclistes més». Diari de Girona, 27-10-2021. [Consulta: 25 gener 2022].
* 1 2 «El Massi-Tactic presenta en seu equip 2022 per buscar "un pas endavant" a l'elit del ciclisme femení». Federació catalana de ciclisme, 28-01-2022. [Consulta: 4 febrer 2022].
* ↑ Sánchez, Borja. «Guillem Suriñach i Mireia Benito, campions a Torregrossa - 10 abril 2022». L'Esportiu de Catalunya, 10-04-2022. [Consulta: 15 juny 2022].
* ↑ «El Massi-Tactic s’imposa a les metes volants al Ciudad de Eibar». Diari de Girona, 10-05-2022. [Consulta: 19 juny 2022].
* ↑ Sánchez, Borja. «El Massi-Tactic, el més combatiu a la Volta al País Basc - 16 maig 2022». L'Esportiu de Catalunya, 16-05-2022. [Consulta: 19 juny 2022].
* ↑ Sánchez, Borja. «Primer podi del Massi-Tactic - 17 maig 2022». L'Esportiu de Catalunya, 17-05-2022. [Consulta: 19 juny 2022].
* ↑ «Nathalie Eklund faz o pleno e Vera Vilaça chega ao pódio» (en portuguès). Federação Portuguesa de Ciclismo, 19-06-2022. [Consulta: 19 juny 2022].
* ↑ «El Massi-Tactic de Torroella de Montgrí afegeix un filial a la seva estructura - 08 nov 2022». L’Esportiu de Catalunya, 08-11-2022. [Consulta: 22 desembre 2022].
* ↑ «Clasificaciones UCI World Ranking Femenino» (en anglès).